Document ID: /roh_data/filtered/Bilingualer_Corpus_interleaved-it-rm.jsonl.gz/1317

This is a text translated from Italian to Rumantsch Grischun.
Il Cantone sostiene con 4 milioni di franchi il progetto "Enavant Grischun" di Grigioni Vacanze

Per gli anni dal 2007 al 2010, il Governo grigionese ha garantito un sussidio di 1 milione di franchi all'anno all'associazione Grigioni Vacanze per il progetto "Enavant Grischun". Il progetto mira a rendere ancora più noto il marchio graubünden e ad accrescere la richiesta di offerte turistiche e non turistiche, di servizi e di prodotti. È prevista l'attuazione di una campagna di comunicazione diretta al mercato svizzero, la quale dopo il secondo anno potrà eventualmente essere estesa al mercato della Germania meridionale. Nel quadro della campagna di comunicazione si farà ricorso tra l'altro a spot televisivi, ad annunci nei media e a una rafforzata presenza in Internet. Il lancio della nuova offensiva pubblicitaria è previsto per la fine di ottobre.

Conformemente all'ordinanza sullo sviluppo economico, il Cantone può accordare sussidi a progetti o istituzioni per la promozione e la cura del marchio regionale graubünden se questi corrispondono alla strategia e agli obiettivi del marchio. Il Governo ritiene adeguato un sussidio di 4 milioni di franchi per gli anni dal 2007 al 2010. Si presuppone che i partner partecipino al finanziamento del progetto con contributi superiori a 2,5 milioni di franchi. Per i sussidi degli anni dal 2008 al 2010 è fatta salva la concessione del relativo credito da parte del Gran Consiglio. Per attuare il progetto, il Cantone firmerà un accordo di prestazioni con Grigioni Vacanze. La campagna di comunicazione si inserisce nel progetto di riforma "Strutture concorrenziali e ripartizione dei compiti nel turismo grigionese". Con questa campagna si vuole anche garantire che il marchio graubünden venga impiegato in modo ottimale dalle organizzazioni di gestione delle destinazioni (OGD) e dalle organizzazioni turistiche future (OTf).

Viene sostenuta l'ammissione semplificata al servizio civile

Il Governo grigionese accoglie con favore i piani della Confederazione miranti a semplificare l'attuale onerosa procedura di ammissione al servizio civile, rendendola così più economica. Delle tre varianti proposte, il Governo predilige la variante "prova dell'atto 1,5", come scrive nella sua presa di posizione relativa alla revisione della legge sul servizio civile e della legge federale sulla tassa d'esenzione dall'obbligo militare. Nella variante "prova dell'atto", il progetto di revisione prevede che i richiedenti debbano in futuro inoltrare semplicemente una dichiarazione. La loro disponibilità a prestare un servizio più lungo (1,5 o 1,8 volte più lungo) rispetto al servizio militare è sufficiente quale dimostrazione dei loro motivi di coscienza. Secondo il Governo questa variante contribuisce alla riduzione delle spese della procedura. Essa conduce inoltre a risultati comprensibili ed equi.

Il Governo si dice per contro contrario alla prevista abrogazione, nella legge federale sulla protezione civile, del riconoscimento dei giorni di servizio nel calcolo della tassa d'esenzione dall'obbligo militare. In questo caso verrebbe meno l'odierna riduzione del 4 percento per ogni giorno di servizio prestato. Il Governo parte dal presupposto che i militi della protezione civile sarebbero difficilmente disposti a frequentare formazioni complementari per diventare specialisti, rispettivamente ad assumere funzioni di comando, se i rispettivi giorni di servizio non venissero più riconosciuti loro nel calcolo della tassa d'esenzione dall'obbligo militare. Questa abrogazione avrebbe quindi secondo il Governo gravi conseguenze sull'effettivo di personale nella protezione civile.

La legge sulla Cassa cantonale pensioni dei Grigioni entrerà in vigore il 1° gennaio 2008

La revisione parziale della legge sulla Cassa cantonale pensioni dei Grigioni entrerà in vigore il 1° gennaio 2008. Questo è quanto ha deciso il Governo grigionese.

Nella sessione di giugno 2007 il Gran Consiglio aveva deciso la revisione parziale della legge sulla Cassa cantonale pensioni dei Grigioni. Il termine di referendum è scaduto inutilizzato il 19 settembre 2007. La revisione parziale rende la Cassa cantonale pensioni dei Grigioni giuridicamente indipendente e le dà maggiore autonomia.

Dai comuni e dalle regioni

- Thusis: viene approvata la revisione parziale della pianificazione locale del Comune di Thusis dell'11 marzo 2007.

Progetti stradali

Il Governo ha stanziato complessivamente 1'195'000 franchi per la costruzione e il risanamento dei seguenti tratti stradali:

- A13 Strada nazionale: sostituzione ventilatori assiali galleria Isla Bella

- A13 Strada nazionale: opere da capomastro Pian San Giacomo - Malabarba

Organo: Governo

Fonte: it Cancelleria dello Stato dei Grigioni

Data: 04.10.2007

Il chantun sustegna il project da Grischun vacanzas "Enavant Grischun" cun 4 milliuns francs

La regenza grischuna ha garantì ina contribuziun d'annualmain 1 milliun francs a l'uniun Grischun vacanzas per il project "Enavant Grischun" che dura da l'onn 2007 fin l'onn 2010. Il project ha la finamira da far anc pli enconuschenta la marca graubünden e d'augmentar la dumonda per purschidas, per servetschs e per products turistics e nunturistics. Planisada è ina campagna da communicaziun sin il martgà svizzer che duai eventualmain - suenter il segund onn - vegnir extendida sin il martgà da la Germania dal sid. Per la campagna da communicaziun vegnan applitgads tranter auter inserats, reclamas en la televisiun e mesiras en l'internet. La nova offensiva da reclama duai vegnir lantschada la fin d'october.

Tenor l'ordinaziun per il svilup economic po il chantun conceder contribuziuns a projects u ad instituziuns cun l'intent da promover e da tgirar la marca regiunala graubünden, sche quests projects e sche questas instituziuns correspundan a la strategia ed a las finamiras da la marca. Ina contribuziun da 4 milliuns francs per ils onns 2007 fin 2010 para raschunaivla a la regenza. I vegn premess che las partenarias e ch'ils partenaris confinanzieschian il project cun contribuziuns da passa 2.5 milliuns francs. Per las contribuziuns dals onns 2008 fin 2010 èsi mintgamai resalvà al cussegl grond da conceder il credit. Per realisar il project vegn il chantun a suttascriver ina cunvegna da prestaziun cun Grischun vacanzas. La campagna da communicaziun è integrada en il project da refurma "structuras cumpetitivas e repartiziun da las incumbensas en il turissem grischun". En quest connex duai er vegnir garantì che la marca graubünden vegnia duvrada optimalmain da las organisaziuns per la gestiun da destinaziuns (OGD) e da las organisaziuns turisticas futuras (OTF).

La procedura d'admissiun pli simpla al servetsch civil vegn sustegnida

La regenza beneventa ils plans da la confederaziun da simplifitgar la chara procedura d'admissiun vertenta al servetsch civil e da la concepir en ina moda pli favuraivla. Da las trais variantas proponidas preferescha la regenza la varianta "cumprova dal fatg 1.5", sco ch'ella scriva en sia consultaziun tar la revisiun da la lescha federala davart il servetsch civil e da la lescha federala davart la taxa d'exemziun dal servetsch militar. En la varianta "cumprova dal fatg" prevesa il sboz da revisiun che las persunas petentas inoltreschian en il futur mo pli ina decleraziun. Lur prontezza da far in servetsch pli lung (1.5 u 1.8 giadas pli lung) ch'il servetsch militar tanscha per cumprovar lur motivs da conscienza. Tenor la regenza gida questa varianta a reducir ils custs da procedura. Ultra da quai porta ella resultats chapaivels e gists.

La regenza na va percunter betg d'accord cun il fatg d'eliminar la renconuschientscha dals dis da servetsch per calcular la taxa d'exemziun dal servetsch militar sco ch'igl è previs en la lescha federala davart la protecziun civila. En quest cas scrudass la reducziun vertenta da 4 pertschient per di da servetsch che vegn prestà. La regenza parta dal fatg, che las appartegnentas e ch'ils appartegnents da la protecziun civila vegnian strusch pli ad esser pronts d'absolver furmaziuns supplementaras sco spezialistas e sco spezialists respectivamain da surpigliar incumbensas directivas, sch'ils dis da servetsch correspundents na vegnan betg pli mess a quint ad ellas ed ad els per calcular la taxa d'exemziun dal servetsch militar. Questa eliminiaziun avess pia - or da vista da la regenza - consequenzas gravantas per il dumber da persunal da la protecziun civila.

La lescha davart la cassa da pensiun chantunala dal Grischun entra en vigur il 1. da schaner 2008

La revisiun parziala da la lescha davart la cassa da pensiun chantunala dal Grischun vegn messa en vigur per il 1. da schaner 2008. Quai ha concludì la regenza grischuna.

Il cussegl grond aveva concludì la revisiun parziala da la lescha davart la cassa da pensiun chantunala dal Grischun en la sessiun da zercladur 2007. Il termin da referendum è scadì ils 19 da settember 2007 senza ch'i saja vegnì fatg in tal. Cun la revisiun parziala daventa la cassa da pensiun chantunala dal Grischun independenta e survegn dapli autonomia.

Da vischnancas e da regiuns

- Tusaun: La revisiun parziala da la planisaziun locala da la vischnanca da Tusaun dals 11 da mars 2007 vegn approvada.

Projects da vias

La regenza ha approvà totalmain 1'195'000 francs per construir e per sanar ils suandants trajects da vias:

- via naziunala A13: remplazzar ils ventilaturs en il tunnel d'Isla Bella

- via naziunala A13: lavurs d'impressari, Pian San Giacomo - Malabarba

Gremi: regenza

Funtauna: rg chanzlia chantunala dal Grischun

Data: 04.10.2007